Símtal Jóhannesar Stefánssonar uppljóstrara við fyrrverandi eiginkonu hans , þar sem hann hótar henni og öðrum öllu illu , hefur verið birt á Youtube á nafnlausum aðgangi . Fyrrverandi eiginkona Jóhannesar , sem tók upp samtalið , segir við Stundina að hún hafi ekki birt myndbandið og enginn á hennar vegum . Hún tók myndbandið árið 2017 . Jóhannes hafi beðist afsökunar á framkomu sinni og reynt að bæta henni það upp . Hún sé ekki ósátt við Jóhannes í dag . Hún hafi hins vegar deilt myndbandinu með Jóni Óttari Ólafssyni , starfsmanni Samherja , árið 2017 , og nokkrum öðrum . Jóhannes segir í samtali við Stundina að hann hafi verið ölvaður og örvinglaður þegar hann hringdi í eiginkonu sína . „ Á þessu tímabili upplifði ég mig í mikilli lífshættu . Ég var örvinglaður og tókst á við aðstæðurnar með því að drekka áfengi . Ég sagði hluti sem ég hef ætíð séð eftir og hef gengist við því og beðið alla hlutaðeigandi aðila afsökunar , “ segir Jóhannes . „ Ég sagði hluti sem ég hef ætíð séð eftir og hef gengist við því og beðið alla hlutaðeigandi aðila afsökunar “ Fyrrverandi eiginkona hans vildi ekki koma fram undir nafni , þar sem hún vildi ekki vera aðili að Samherjamálinu . Jóhannes Stefánsson steig fram um miðjan nóvember og greindi frá mútugreiðslum og stórfelldum aflandsviðskiptum Samherja í Afríku . Hann var framkvæmdastjóri dótturfélags Samherja í Namibíu og kaus að afhjúpa starfsemina með því að afhenda gögn um tölvupósta og millifærslur til Wikileaks . Stundin hefur fjallað um málið í samstarfi við Wikileaks , Ríkisútvarpið , Al Jazeera og namibíska dagblaðið Namibian . Myndbandi komið í umferðFyrrverandi eiginkona Jóhannesar Stefánssonar uppljóstrara segir myndbandinu af samtali þeirra tveggja hafa verið komið í umferð gegn vilja hennar . Þau hafi náð sáttum . Í meðfylgjandi útgáfu myndbandsins hafa nöfn aðstandenda hennar verið afmáð . Myndbandið birt án nafnaStundin birtir hér myndbandið af upptöku á samtali Jóhannesar Stefánssonar við eiginkonu hans , í útgáfu þar sem nöfn aðstandenda hennar hafa verið fjarlægð . Í annarri útgáfu á Youtube , sem birt var af óþekktum aðilum , eru nöfnin birt . Allar athugasemdir eru ábyrgð á þeirra sem þær skrifa . Fyllti upp í tómið með fullvissunni um eitthvað æðra Viðtal Fréttir Ég er bara ruglaður af því ég trúi á ævintýrið Viðtal Ritstjórn Um forréttindablindu og opnunartíma leikskóla Svona leit Flateyri út úr lofti eftir snjóflóðin Fréttir Stuðningur berst björgunarsveitinni á Flateyri alls staðar að af landinu Fréttir Ný tækifæri fyrir íslenska listamenn við virta stofnun í Berlín Löngum dvölum á bráðamóttöku hefur fjölgað hratt Fréttir Hröktust að heiman yfir jólin vegna bensínstybbu